**Գրիգորի Ֆիխտենհոլց** (ռուս.՝ Григо́рий Миха́йлович Фихтенго́льц, հունիսի 5, 1888(1888-06-05), Օդեսա, Խերսոնի նահանգ, Ռուսական կայսրություն - հունիսի 26, 1959(1959-06-26), Լենինգրադ, ՌԽՖՍՀ, ԽՍՀՄ), ռուս խորհրդային մաթեմատիկոս։ Ավելի հայտնի է որպես «Դիֆերենցիալ և ինտեգրալ հաշիվների դասընթաց» եռահատոր գրքի հեղինակ։

Կենսագրություն
--------------

Դասական դասագրքի երրորդ հատորի շապիկը
Գ․ Ֆիխտենհոլցը ծնվել է 1888 թվականի հունիսի 8-ին, Օդեսայում։ 1911 թվականին Օդեսայում ավարտել է Նովոռոսիյսկի կայսերական համալսարանը։ Դրանից հետո աշխատել է Սանկտ Պետերբուրգի Ալեքսանդր Երրորդի անվան կայսերական էկելտրոտեխնիկական ինստիտուտում, իսկ 1918 թվականից՝ Պետրոգրադի (այնուհետև՝ Լենինգրադի) համալսարանում։ 1920-ական թվականների սկզբին միաժամանակ դասավանդել է երկրորդ մանկավարժական ինստիտուտում։ 1929 թվականից պրոֆեսոր է, 1935 թվականից՝ ֆիզիկամաթեմատիկական գիտությունների դոկտոր։

1917թ․ հեղափոխությունից հետո միացել է ՌԽՖՍՀ կրթության ժողովրդական կոմիսարիատի փորձագետների խորհրդին,նախագահել է դպրոցական ծրագրերի նախապատրաստման հանձնաժողովը։ Եղել է մաթեմատիկական օլիմպիադաների նախաձեռնողը։

Հիմնական աշխատանքները վերաբերում են իրական փոփոխականի ֆունկցիաների տեսությանը,մաթեմատիկական և ֆունկցիոնալ անալիզին,ինչպես նաև մեթոդաբանությունը։ Լենինգրադի համալսարանում մաթեմատիկայի և մեխանիկայի ֆակուլտետում ստեղծել է իրական փոփոխականի և ֆունկցիոնալ անալիզի ֆունկցիաների տեսության դպրոց։

Հեղինակ է «Մաթեմատիկա ինժեներների համար», «Դիֆերենցիալ և ինտեգրալ հաշիվների դասընթաց» և «Մաթեմատիկական անալիզի հիմունքներ» դասընթացների։1922 թվականին Յ.Դ․ Տամարկինի հետ ռուսերեն թարգմանել է Շառլ Ժան դը լա Վալե Պուսենի «անվերջ փոքրերի անալիզի դասընթաց» գիրքը։

Առանձնահատուկ ուշադրության է արժանացել «Դիֆերենցիալ և ինտեգրալ հաշվարկի դասընթաց» եռհատորյակը,որը ծառայել և ծառայում է որպես դասագիրք և տեղեկագիր մաթեմատիկոսների մի շարք սերունդների համար։ Չնայած ավելի ժամանակակից մաթեմատիկական լեզվով գրված դասագրքերի առկայությանը, օրինակ՝Ռիչարդ Կուրանտի երկհատոր աշխատությանը,Ֆիխտենհոլցի դասընթացն այսօր էլ շատ տարածված է։ Այս դասագրքի առաջին հրատարակությունը լույս է տեսել Գոստեխիզդատում (առաջին հատորը՝ 1947թ․):

Լենինգրադի համալսարանի մաթեմատիկական անալիզի ամբիոնը հիմնադրվել է Գ․Մ․ Ֆիխտենհոլցի կողմից (նա ղեկավարեց այն մինչև իր հարկադիր հրաժարականը ՝ կոսմոպոլիտիզմի դեմ արշավի ժամանակ 1953թ․)։

Մահացել է 1959 թվականի հունիսի 26-ին։ Թաղված է Սանկտ-Պետերբուրգի Սերաֆիմովսկի գերեզմանատանը։

Ծանոթագրություններ
------------------

1. ↑  «Биография Фихтенгольца» (PDF) (русский). Արխիվացված (PDF) օրիգինալից 2022 թ․ հունվարի 21-ին. Վերցված է 2021 թ․ փետրվարի 2-ին.`{{cite web}}`: CS1 սպաս․ չճանաչված լեզու (link)
2. ↑  *Привалов В. Д.* Каменноостровский проспект. — М.: ЗАО Центрполиграф, 2005. — 639 с. — ISBN 5-9524-1882-1
3. ↑  «Биография Г. М. Фихтенгольца на Math.ru». Արխիվացված օրիգինալից 2019 թ․ հունվարի 25-ին. Վերցված է 2020 թ․ մայիսի 3-ին.
4. ↑  «Некрополь Санкт-Петербурга и окрестностей». Արխիվացված օրիգինալից 2021 թ․ հունիսի 6-ին. Վերցված է 2021 թ․ հունիսի 6-ին.

Արտաքին հղումներ
----------------

* «Գ․ Ֆիխտենհոլցի կենսագրությունը Սանկտ Պետերբուրգի պետական համալսարանի մաթեմատիկական-մեխանիկական ֆակուլտետի կայքում». Վերցված է 2012 թ․ փետրվարի 25-ին.

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Mathematics Genealogy Project · Zentralblatt MATH database · Համառուսաստանյան մաթեմատիկական պորտալ · Rodovid |
|  |
| 

|  Չափորոշչային վերահսկողություն |
| --- |
|  |
| ՀԳՀԳ: 5070 · CiNii: DA10065512 · GND: 115226648 · ISNI: 0000000081998423 · LCCN: n50005198 · LNB: 000286530 · NKC: xx0037598 · NLA: 35381533 · NTA: 184621887 · NUKAT: n95301395 · SUDOC: 091651190 · VIAF: 13030471 · WorldCat VIAF: 13030471 |

 |

 |